दुक्खै कन्नै काला पेई गेदा चौधरी दा मूं दिखिक्यै में इसदा कारण पुच्छेया। चौदरी ने जुआब दित्ता। इस बक्खी दे रबाजै मूजब जेकर कोई कुआरी जुआन कुड़ी कुसै गबरू दा जूठा पानी चा जां दुद्द पी लै, तां उस आदमी गी बर जरूर उस कन्ने ब्याह करने पौदा ऐ। नां करने पर मौती द सजा मिलदी ऐ। मिगी डरे दे दिक्खियै कृष्ण ने अंग्रेज़ी च आखेया जे ए सब दन्द खूसने दियां चालां न। तूं फिकर नईं कर में आपूं साम्बी लैना।